[θε]ος. [τυ]χα. [εδοξε τοις] αιτωλοις [επ]ει βασιλευς ευμενης υπαρχων φιλος και συμμαχος δια προγονων ταν ουσα[ν εκ παλαιων χρονων ε]υνοιαν εμ παντι καιρωι φανερος γινεται συναυξων και πολλας και μεγαλας αποδειξε[ις] [πεποιηται τ]ας εν το εθνος ευνοιας και τους αλλους ελλανας αει τα συμφεροντα διαπρασσομενο[ς] [σπουδας και] φιλοτιμιας ουθεν ενλειπων γεγονοτων τε αυτοι πολλων και μεγαλων ευαμερημα[των] [κατα τους π]ολεμους επαυξηκως ταμ βασιλειαν και εν ταν καλλισταν διαθεσιν αγνηκως κεκρικε [συντελειν] αγωνας και θυσιας ται αθαναι ται νικαφορωι μετα των αδελφων και του δαμου των [περγαμηνω]ν περι πλειστου ποιουμενος ταν ποτι τους θεους ευσεβειαν παρακαλει [δ]ε και το[υς] [αιτωλους ε]ξαπ[ε]σταλκως θεωρους περσαν θεολυτον κτησιππον αποδεξασθαι τους αγωνας [των νικαφ]οριων στεφανιτας τομ μεν μουσικον ισοπυθιον τον δε γυμνικον και ιππικον ισολυμπιον [και ωσαυτ]ως ασυλον το τεμενος τας αθανας τας νικαφορου δεδοχθαι τοις αιτωλοις [επ]αινεσαι [μεν βασιλε]α ευμενη και τους αδελφους αυτου ατταλον φιλεταιρον αθηναιον και βασιλισσαν [απολλωνιδα] ταμ ματερα αυτων και τον δαμον των περγαμηνων επι ται ποτι τους [θεου]ς ευσεβει[αι] [και στεφανω]σαι εκαστον αυτων εικονι χρυσεαι τομ μεν βασιλεα εφ ιππου τους δε α[λλους πεζικαι] [αρετας ενεκε]ν και ευνοιας τας εν το εθνος αποδεδεχθαι δε και τους αγωνας τω[ν νικαφοριων ους] [συντελει βασ]ιλευς ευμενης [σ]τεφανιτας τομ μεν μουσικον ισοπυθιον τον δε γυ[μνικον και ιππικον ισολυμπιο]ν [ειμεν δε] κα[ι] τοις νικεοντοις των αιτωλων τας τιμας και τα λοιπα παντα τα εν τ[οις νομοις περι τε των] [πυθιων κ]αι ολυμπιων κατακεχωρισμενα και καθαπερ ο βασιλευς ευμενης ανα[δεικνυει] το τεμ[ενος] [τας αθα]νας τας νικαφορου το ποτι περγαμωι ασυλον καθως κα οριξη συναποδεδεχθαι τους αιτω[λους] [ασυλον] ειμεν αυτο τα απ αιτωλων και των εν αιτωλιαι κατοικεοντων και μηθενα αγειν μηδε ρυσ[ιαζειν ε]ντος των οριων ει δε τις κα αγη η ρυσιαξη η αποβιαξαιτο η διεγγυαση υποδικον ειμεν εν τοι[ς] [συνεδρ]οις τωι αδικηθεντι και αλλωι τωι θελοντι εν ταις εκ ποτιστασιος δικαις αποστελλειν δ[ε] [θεωρ]ους εν περγαμον επε[ι] κα α θυσια καθηκηι ται αθαναι ται νικαφορωι τας δε εκπονπας επι[με]λεισθαι τον στραταγον αει τον εναρχον τοις δε θεωροις τοις επαγγελλοντοις τους αγ[ωνας] [των ν]ικαφοριων καταστασαι τας πολεις εκαστας θεωροδοκους των ιδιων πολιταν και ανενεγ[κει]ν τους αρχοντας τους απο ταν πολιων τωι στραταγ[ω]ι προξενωι εν τα πυθια διδομεν δε [εκεχει]ρον και ξενια οσα και τοις τα ολυμπια επαγγελλοντοις θεωροις διδοντι οπως δε και ε[ν] [τους ν]ομους καταχωρισθη α τε αποδοχα των αγωνων και του ιερου α ασυλια και α των θ[ε]ωροδοκων [καταστ]ασις και τα αλλα τα εν τωι ψαφισματι κατακεχωρισμενα επιμελειαν ποιησασθαι τον στραταγον [προξενον] και τους αλλους αρχοντας επαινεσαι δε και τους θεωρους περσαν 0[ιο]νυσιου συρακοσιον [θεολυτον] αριστωνος αιγιναταν κτησιππον δαματριου περγαμηνον και ειμεν αυτους προξενους [και ευεργετ]ας των αιτωλων εγγυος ταν προξενια[ν ο γ]ρ[αμματ]ευς αναγραψαι δε και το ψαφισ[μ]α [τοδε εν στ]αλαις λιθιναις δυο και αναθεμεν ταν μιαν εν θερμο[ν] ταν δε εν δελφους το δε γενομεν[ο]ν [αναλωμα] δομεν τον ταμιαν τας κωλ[---]κ[-]λ[-]0[-]ρι[-]ε[----]σ[----]λ[--]ιλι τον γραμματη των [-------------]ιαν.
Phokis — Delphi — 183/2 BC — SIG(3) 629
 183/2 BC 